钦定古今图书集成/明伦汇编/氏族典/第145卷 > 《廖用贤尚友录》 > 孙静
## 钦定古今图书集成/明伦汇编/氏族典/第145卷 > 《廖用贤尚友录》 > 孙静

按《吴志孙静传》：“静字幼台，坚季弟也。坚始举事，静纠
合乡曲及宗室五六百人以为保障，众咸附焉。策破
刘繇，定诸县，进攻会稽，遣人请静，静将家属与策会
于钱唐。策定会稽，表拜静为奋武校尉，欲授之重任。
静恋坟墓宗族不乐出仕，求留镇守，策从之，权统事，
就迁昭义中郎将，终于家。有五子：暠、瑜、皎、奂、谦。暠三”
子：绰、超、恭。超为偏将军，恭生峻，绰生𬘭。